Զադի Սմիթ

**Զադի Սմիթ,** ծնունդով՝ **Սադի Սմիթ** (, ), անգլիացի գրող։

## Կենսագրություն
Զադի Սմիթի ծննդյան անունը Սադի Սմիթ է։ Նա ծնվել է Բրենտում։ Սմիթի մայրը՝ Իվոնե Բեյլին (*Yvonne Bailey*) ծնունդով Ճամայկա կղզի-պետությունից էր։ 1969 թվականին տեղափոխվել էր Անգլիա։ Հայրը՝ Հարվի Սմիթը (*Harvey Smith*), անգլիացի էր։

Նախքան Իվոնա Բեյլիի հետ ամուսնանալը Հարվի Սմիթն իր առաջին ամուսնությունից ուներ որդի ու դուստր։ Զադին ծնվել է իր հոր երկրորդ ամուսնությունից։ Ընտանիքում ծնվել են իրենից փոքր երկու եղբայրները՝ ռեփեր և սթենդ ափ կատակերգու Դոկ Բրաունը (*Doc Brown*) և Լյուկ Սկիզը (*Luc Skyz*): Նրանք իրենց կարիերան կերտել են ռեփ երաժշտության մեջ։

Սմիթը փոքր տարիքից սիրել է չեչոտկա պարել, այնուհետև երաժշտական թատրոնում դերասանուհի է եղել։ Համալսարանում սովորելու տարիներին աշխատել է որպես ջազային երգչուհի։ Սմիթը ցանկացել է նաև աշխատել լրագրության ոլորտում։ 14 տարեկանում նա փոխել է իր «*Սադի*» անունը՝ վերցնելով «*Զադի*» կեղծանունը։ Դեռահասության տարիքում նա ծանր ապրումներ է ունեցել ծնողների բաժանման պատճառով։

Զադի Սմիթը ավարտել է Քեմբրիջի համալսարանը և ստացել «անգլիական գրականություն» մասնագետի որակավորում։ Դեռևս ուսանողական տարիներից սկսել է պատմություններ հրապարակել։ Գրել է էսսե գրականության, կինոյի և ժամանակակից երաժշտության վերաբերյալ։

## Գործունեություն
Զադի Սմիթը 1997 թվականին հրատարակչական աշխարհին է ներկայացրել անավարտ ձեռագիր «Սպիտակ ատամներ» վեպը։ Վեպի հրապարակման աճուրդի իրավունքը շահել է Խեմիշ Համիլթոն (*Hamish Hamilton*) հրատարակչական տունը: Սմիթը վեպի վրա աշխատանքն ավարտել է Քեմբրիջում սովորելու վերջին տարում։ Գիրքը լույս է տեսել 2000 թվականին և անմիջապես դարձել բեսթսելլեր։ Այն ստացել է միջազգային համբավ և արժանացել մի շարք մրցանակների։ Գրքի հիման վրա 2002 թվականին   ալիքը սերիալ է թողարկել։ Զադի Սմիթը հարցազրույցում խոստովանել է, որ իր առաջին գրքի շուրջ պտտվող խոսակցությունները հանգեցրել են ստեղծագործական ճգնաժամի։ 2002 թվականին լույս է տեսել Սմիթի երկրորդ վեպը՝ «Ինքնագրեր հավաքողը», որը խաղարկային հաջողություն է ունեցել, չնայած նրան, որ քննադատների կողմից այն ավելի սառն է ընդունվել, քան «Սպիտակ ատամներ» վեպը։

### Վեպեր
* 2000 թվական «Սպիտակ ատամներ» (), Կոստայի մրցանակ դեբյուտային վեպի համար
* 2002 թվական «Ինքնագրեր հավաքող» ()
* 2005 թվական «Գեղեցկության մասին» () մտել է Բուքերյան մրցանակների մեջ, 2006 թվականին  արժանացել է Սոմերսեթ Մոեմի անվան անգլերեն գրականության մրցանակի և Գեղարվեստական գրականության կանանց մրցանակի։
* 2005 թվական «Մարթան և Հանվելը» ()
* 2012 թվական 
* 2013 թվական «Կամբոջայի դեսպանատուն» ()
* 2016 թվական «Ռիթմի ժամանակ» ()։

### Պատմություններ
* «Հանվելլը դժոխքում» ()
* «Աղջիկը խոպոպով» ()

### Խոստովանություն
Զադի Սմիթի դեբյուտային վեպն անվանվել է նոր հազարամյակի առաջին գրական սենսացիա։ Նրա բոլոր երեք վեպերն էլ դարձել են բեսթսելլեր, որոնք արժանացել են մի շարք մրցանակների և թարգմանվել մի քանի լեզուներով։

### Խաղ
«Ուիլեսդենի կինը» (), 2019 թվական

### Ճանաչում
* 2002 թվականին Սմիթն ընտրվել է Գրականության Թագավորական ընկերության անդամ։ 2004 թվականին մշակութային հետազոտողների BBC- ի հարցման արդյունքում ճանաչվել է բրիտանական մշակույթի ամենաազդեցիկ մարդկանց քսանյակում։
* 2003 թվականին նա ընդգրկվել է Գրանտայի՝ 20 լավագույն երիտասարդ հեղինակների ցանկում, ինչպես նաև 2013 թվականի ցուցակում։ Նա 2010 թվականի սեպտեմբերի 1-ին միացել է Նյու Յորքի համալսարանի «Ստեղծագործություն գրելու ծրագրին» որպես վարձված պրոֆեսոր։ Նրա «Սպիտակ ատամներ» վեպը ընդգրկվել է «Թայմ» ամսագրի մեջ՝ 1923 թվականից 2005 թվականների անգլերեն լավագույն 100 վեպերի շարքում։

## Մրցանակներ

## Հրատարակություն ռուսերեն լեզվով
*«Սպիտակ ատամներ» 2005 թվական, էջ 672
* «Ինքնագրեր հավաքող» 2006 թվական, էջ 494
* «Գեղեցկության մասին» 2010 թվական, էջ 560
*«Ժամանակի ռիթմ» 2018 թվական, էջ 510

## Նշումներ

## Ծանոթագրություններ

## Արտաքին հղումներ
* Զեյդի Սմիթ. Խենթ են ինձ կոչում
* 

Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի կին գրողներ
Կատեգորիա:21-րդ դարի անգլիացի կանայք
Կատեգորիա:21-րդ դարի գրողներ
Կատեգորիա:21-րդ դարի կին գրողներ
Կատեգորիա:21-րդ դարի վիպասաններ
Կատեգորիա:Անգլիացի կին գրողներ
Կատեգորիա:Անիսֆիլդ Վուլֆ գրքային մրցանակի դափնեկիրներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Բրիտանացի գրողներ
Կատեգորիա:Քեմբրիջի համալսարանի շրջանավարտներ